Brunkinnskogtrost

Brunkinnskogtrost (vitenskapelig navn Catharus ustulatus) er en fugl i trostefamilien (små til mellomstore spurvefugler). De hekker i Nord-Amerika og er trekkfugler som overvintrer i Sør-Amerika. På engelsk kalles brunnskinnskogtrosten for Swainson's thrush (Swainsons trost) og er oppkalt etter den engelske ornitologen William Swainson. Brunkinnskogtrosten er veldig lik gråkinnskogtrost  både i størrelse og utseende, og har i stor grad overlappende utbredelse. Brunskinnskogtrosten er imidlertid mye mer sky og holder seg i større grad unna menneskelig aktivitet enn det gråkinnskogtrosten gjør. Brunkinnskogtrost kan skilles fra gråkinnskogtrost ved at den har litt tydeligere øyering og et mye mer markert kinnparti.


==== Beskrivelse ====
Brunnskinnskogtrosten er 16-20 cm lang med et vingespenn på rundt 30 cm, vekten er 23-45 gram. Fargene i fjærdrakten består av olivenbrun overside og nesten hvit underside med mørke markeringer som blir lysere bakover sidene. Rundt øynene har de en lysebrun ring. De har orange-rosa bein.    


==== Leveområde ====
Brunkinnskogtrost er en amerikansk trosteart som hekker i Alaska, østover i et bredt belte over nordlige Canada til og med Newfoundland. Dessuten i de nordøstligste statene av USA og i de vestligste statene sørover langst stillehavskysten til  de sørligste delene av California. Overvintring skjer i Mellom-Amerika fra sørlige Mexico, og i vestlige Sør-Amerika langs og på begge sider av Andes sør til nordvestre Argentina.    


==== Hekking ====
Hekking skjer i skogshabitat, hovedsakelig i barskog, men også i blandet løvskog. De bygger rede på horisontale grener. Redet bygges av langt gress og strå, som pakkes med kline og fôres med mykt gress. Det har form av en kopp. Hunnen legger 2–5 egg (normalt 3–4). Eggene klekker normalt 10–16 dager etter de er lagt, hvoretter ungene blir fulgt opp i redet gjennom ca to uker. Avkommet er uavhengig etter ca tre uker.    


==== Føde ====
Brunkinnskogtrosten spiser insekter, bær og frukt, både på skogbunnen (bakken) og høyere opp i busker og trær.    


==== Observasjoner i Norge og Europa ====
Enkeltindivider kan komme over til Europa i trekktiden. Tilsammen er ca 75 observasjoner gjort i Europa hvorav 5 i Norge. Flesteparten av disse er i oktober måned.


==== Underarter ====
Fire underarter er anerkjent: Cathartus ustulatus alame, C. u. swainsoni, C. u. ustulatus og C. u. oedicus. I enkelte klassifiseringer som EBird/Clements Checklist v2019 er C. u. swainsoni delt i tre underarter slik at de opererer med totalt seks underarter. Underartene Cathartus ustulatus alame og C. u. swainsoni holder til i den østre delene av de sommerlige leveområdene, mens  C. u. ustulatus og C. u. oedicus holder til i de vestre delene. Med en liten overlapp mellom de to områdene. DNA-analyser bekrefter forskjellene mellom de to østre og de to vestre underartene og viser at de startet å divergere for ca 10.000 år siden. Dette sammenfaller med når siste istid tok slutt i Nord-Amerika og kan forklares ved at fuglene fulgte isen nordover og de ble spredt på større områder enn de hadde holdt til i før istiden tok slutt.


== Referanser ==


== Eksterne lenker ==
(en) brunkinnskogtrost i Global Biodiversity Information Facility 
(no) brunkinnskogtrost hos Artsdatabanken 
(sv) brunkinnskogtrost hos Dyntaxa 
(en) brunkinnskogtrost hos Fauna Europaea 
(en) brunkinnskogtrost hos ITIS 
(en) brunkinnskogtrost hos NCBI 
(en) Kategori:Catharus ustulatus – bilder, video eller lyd på Wikimedia Commons 
(en) Catharus ustulatus – galleri av bilder, video eller lyd på Wikimedia Commons 
Catharus ustulatus – detaljert informasjon på Wikispecies 
Catharus ustulatus (ID 9B9D5DC7A1794CA7). Avibase. Hentet ut 10. april 2015.
Catharus ustulatus (TSN 563613). Integrated Taxonomic Information System. Hentet ut 10. april 2015.
Species Factsheet: Catharus ustulatus. Hentet ut 10. april 2015.
IBC - The Internet Bird Collection: Turdus serranus. Hentet ut 10. april 2015.
Clements, J. F., T. S. Schulenberg, M. J. Iliff, D. Roberson, T. A. Fredericks, B. L. Sullivan, and C. L. Wood. 2014. The Clements checklist of birds of the world: Version 6.9.. Hentet ut 10. april 2015.